62023CJ0186_INF
Απόφαση του Δικαστηρίου (δέκατο τμήμα) της 8ης Μαΐου 2025 –Επιτροπή κατά Βουλγαρίας (Οδηγία για τα δικαιώματα πνευματικής ιδιοκτησίας στην ψηφιακή ενιαία αγορά)
(Υπόθεση C-186/23)
«Παράβαση κράτους μέλους – Άρθρο 258 ΣΛΕΕ – Οδηγία (ΕΕ) 2019/790 – Ψηφιακή ενιαία αγορά – Δικαιώματα πνευματικής ιδιοκτησίας και συγγενικά δικαιώματα – Παράλειψη μεταφοράς στο εσωτερικό δίκαιο και παράλειψη κοινοποίησης των μέτρων μεταφοράς – Άρθρο 260, παράγραφος 3, ΣΛΕΕ – Χρηματικές κυρώσεις – Αίτημα περί επιβολής υποχρέωσης καταβολής κατ’ αποκοπήν ποσού και χρηματικής ποινής – Μερική παραίτηση»
1.
Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά την εκπνοή της ταχθείσας με την αιτιολογημένη γνώμη προθεσμίας
(Άρθρο 258 ΣΛΕΕ· οδηγία 2019/790 του Ευρωπαϊκού Κοινοβουλίου και του Συμβουλίου)
(βλ. σκέψη 42)
2.
Προσφυγή λόγω παραβάσεως – Απόφαση του Δικαστηρίου με την οποία διαπιστώνεται η παράβαση – Παράβαση της υποχρέωσης κοινοποίησης των μέτρων μεταφοράς μιας οδηγίας στην εσωτερική έννομη τάξη – Χρηματικές κυρώσεις – Εξουσία εκτιμήσεως του Δικαστηρίου – Κριτήρια
(Άρθρο 260 § 3 ΣΛΕΕ· οδηγία 2019/790 του Ευρωπαϊκού Κοινοβουλίου και του Συμβουλίου)
(βλ. σκέψεις 73, 75)
3.
Προσφυγή λόγω παραβάσεως – Απόφαση του Δικαστηρίου με την οποία διαπιστώνεται η παράβαση – Παράβαση της υποχρέωσης κοινοποίησης των μέτρων μεταφοράς μιας οδηγίας στην εσωτερική έννομη τάξη – Χρηματικές κυρώσεις – Κατ’ αποκοπήν ποσό – Καθορισμός του ποσού – Κριτήρια
(Άρθρο 260 § 3 ΣΛΕΕ· οδηγία 2019/790 του Ευρωπαϊκού Κοινοβουλίου και του Συμβουλίου)
(βλ. σκέψεις 78, 81-87)
Διατακτικό
Το Δικαστήριο αποφασίζει:
1)
Η Δημοκρατία της Βουλγαρίας, παραλείποντας να θεσπίσει εντός της προθεσμίας που της τάχθηκε με την από 19 Μαΐου 2022 αιτιολογημένη γνώμη της Ευρωπαϊκής Επιτροπής τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί με την οδηγία (ΕΕ) 2019/790 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για τα δικαιώματα πνευματικής ιδιοκτησίας και τα συγγενικά δικαιώματα στην ψηφιακή ενιαία αγορά και την τροποποίηση των οδηγιών 96/9/ΕΚ και 2001/29/ΕΚ, και, συνακόλουθα, παραλείποντας να κοινοποιήσει τις διατάξεις αυτές στην Επιτροπή, παρέβη τις υποχρεώσεις τις οποίες υπέχει από το άρθρο 29 της ως άνω οδηγίας.
2)
Η Δημοκρατία της Βουλγαρίας καταδικάζεται στην καταβολή κατ’ αποκοπήν ποσού, ύψους 1000000 ευρώ, στην Ευρωπαϊκή Επιτροπή.
3)
Η Δημοκρατία της Βουλγαρίας φέρει, πέραν των δικών της δικαστικών εξόδων, και εκείνα στα οποία υποβλήθηκε η Ευρωπαϊκή Επιτροπή.